Støttet Marine Le Pen i Klassekampen – fikk sparken som spaltist

I Klassekampen mandag tok Trond Andresen til orde for at Marine Le Pen er et bedre valg for franskmennene enn François Fillon. Nå er han ferdig i avisen.

14. des. 2016 18:21 Sist oppdatert 14. desember 2016

«Hadde jeg vært fransk, ville jeg – gulp – ha stemt Marine Le Pen i andre valgomgang til neste år, basert på de to alternativene som meningsmålingene nå peker mot», skrev Trond Andresen på side 2 i Klassekampen mandag.

Senere samme dag mottok Andresen en e-post fra Klassekampen-redaktør Bjørgulv Braanen med beskjed om at han ikke lenger var ønsket som fast bidragsyter.